# Il-Ġurnal Uffiċjali C 248/13 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 248 |
| | |
| Edizzjoni bil-Malti | Informazzjoni u Avviżi | Volum 6613 ta' Lulju 2023 |

ISSN 1977-0987

Il-Ġurnal Uffiċjali

tal-Unjoni Ewropea

C 248

Edizzjoni bil-Malti

Informazzjoni u Avviżi

Volum 6613 ta' Lulju 2023

---

| Werrej | Paġna |
| --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2023/C 248/01 | Rapport tal-attività tal-Kontrollur tal-garanziji proċedurali għall-2022 | 1 |

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2023/C 248/01

Rapport tal-attività tal-Kontrollur tal-garanziji proċedurali għall-2022

1

---

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 13.7.2023 | MT | Il-Ġurnal Uffiċjali tal-Unjoni Ewropea | C 248/1 |
| --- | --- | --- | --- |

13.7.2023

MT

Il-Ġurnal Uffiċjali tal-Unjoni Ewropea

C 248/1

---

RAPPORT TAL-ATTIVITÀ TAL-KONTROLLUR TAL-GARANZIJI PROĊEDURALI GĦALL-2022

(2023/C 248/01)

Daħla

Illum aktar minn qatt qabel huwa importanti li nipproteġu u nippreservaw id-drittijiet tal-bniedem fl-Ewropa u li niggarantixxu li kull individwu jkun jista’ jgħix ħajja dinjituża.

Id-drittijiet fundamentali jinkludu garanziji proċedurali: pereż. id-dritt li wieħed jinstema’, il-preżunzjoni tal-innoċenza, id-drittijiet tad-difiża, id-dritt għal protezzjoni ġudizzjarja indipendenti, imparzjali, ġusta u effettiva għal żmien raġonevoli, u l-prinċipji ta’ legalità u proporzjonalità.

Dawn id-drittijiet u l-prinċipji huma inerenti għall-ordnijiet kostituzzjonali tal-Istati Membri, tal-Kunsill tal-Ewropa u tal-Unjoni Ewropea (UE), tal-Karta tad-Drittijiet Fundamentali tal-UE u tal-ġurisprudenza tal-qrati.

F’dan l-isfond, kien ta’ unur u responsabbiltà enormi għalija li nieħu l-kariga bħala l-Kontrollur tal-garanziji proċedurali għall-investigazzjonijiet li jmexxi l-Uffiċċju Ewropew Kontra l-Frodi (OLAF).

Il-Kontrollur jittratta l-ilmenti li jirrigwardaw il-ksur possibbli mill-OLAF tad-drittijiet fundamentali, il-garanziji proċedurali u r-regoli applikabbli għall-investigazzjonijiet tal-OLAF.

L-isfida hija saħansitra akbar peress li jien l-ewwel waħda li qed nokkupa l-kariga ta’ Kontrollur, li nħolqot reċentement (skont l-Artikoli l-ġodda 9a u 9b tar-Regolament dwar l-OLAF, adottat fit-23 ta’ Diċembru 2020).

Is-sena 2022 kienet għalhekk mument importanti fit-tisħiħ tal-protezzjoni tal-garanziji proċedurali. Immarkat stadju importanti mhux biss għall-OLAF iżda għall-istituzzjonijiet tal-UE b’mod ġenerali, u b’mod partikolari għall-persuni kkonċernati mill-investigazzjonijiet tal-OLAF. Kemm jekk huma individwi jew entitajiet ġuridiċi, il-persuni kkonċernati issa jistgħu fejn meħtieġ ifittxu għajnuna mingħand il-Kontrollur – persuna li r-rwol speċifiku tagħha huwa li tipproteġi d-drittijiet fundamentali u l-garanziji proċedurali tagħhom, u teżamina u ssolvi l-ilmenti tagħhom b’mod kompletament indipendenti u f’waqtu.

Fil-qadi tiegħi bħala mħallef għal disa’ snin fil-Qorti Ewropea tad-Drittijiet tal-Bniedem fi Strasburgu, u bħala professur tad-Dritt Ewropew u membru attwali tal-Qorti Suprema tal-Estonja, dejjem iddedikajt ruħi biex niddefendi d-drittijiet fundamentali, id-demokrazija u l-istat tad-dritt.

Bħala Kontrollur inqis li huwa ta’ importanza kbira li titrawwem kultura tad-drittijiet fundamentali bbażata fuq mezzi favur iċ-ċittadini biex jissolvew l-ilmenti. Il-protezzjoni xierqa u effiċjenti tal-interessi finanzjarji tal-UE hija għall-benefiċċju tal-Istati Membri u tal-kontribwenti tal-UE; fl-istess ħin huwa essenzjali li l-investigazzjonijiet tal-OLAF dwar il-possibbiltà ta’ frodi jitwettqu f’konformità sħiħa mal-protezzjoni tad-drittijiet fundamentali u tal-garanziji proċedurali.

Jien naraha wkoll bħala l-missjoni tiegħi ta’ Kontrollur li nipprevjeni ksur possibbli tal-garanziji proċedurali u li ntejjeb ir-regoli u l-prattiki applikabbli għall-investigazzjonijiet tal-OLAF. Nittama li permezz tar-rapport annwali dwar l-attivitajiet tiegħi, nista’ noħloq kuxjenza dwar it-tip ta’ problemi ġenerali u kwistjonijiet sistemiċi li hemm bżonn jiġu indirizzati mill-OLAF biex jiġu evitati lmenti futuri possibbli u jiżdiedu l-għarfien u s-sensibilizzazzjoni ta’ kull min hu kkonċernat dwar id-drittijiet tiegħu. Dan se jikkontribwixxi biex jissaħħu l-affidabbiltà u l-fiduċja tal-pubbliku fl-OLAF u fl-UE.

Meta ħadt il-kariga bħala l-ewwel Kontrollur, dan kien ifisser għalija li nibda mill-bidu nett u nistabbilixxi metodi ta’ ħidma, arranġamenti u prattiki ġodda. Waħda mill-ewwel affarijiet li kellhom isiru kienet li jiġu abbozzati u adottati Dispożizzjonijiet ta’ Implimentazzjoni għat-trattament tal-ilmenti kif jeżiġi l-Artikolu 9b(11) tar-Regolament dwar l-OLAF. Inqis id-Dispożizzjonijiet ta’ Implimentazzjoni bħala dokument ħaj li se jevolvi biż-żmien. Fl-2022 kelli wkoll nittratta l-ħafna lmenti li kienu ġew ippreżentati ħafna qabel il-ħatra tiegħi, u neżaminahom fl-iskadenzi stretti stabbiliti mir-Regolament dwar l-OLAF.

Ninsab kuntenta nirrapporta li l-isfidi kollha ta’ hawn fuq ġew ittrattati b’suċċess u fil-pront. Nixtieq nirrikonoxxi l-appoġġ amministrattiv u legali imprezzabbli li rċevejt mis-Segretarjat eċċellenti tal-Kumitat ta’ Sorveljanza tal-OLAF.

Dan l-ewwel rapport annwali jistabbilixxi d-dettalji tal-isforzi li saru u r-riżultati miksuba fil-fażi dinamika inizjali tal-applikazzjoni tal-mekkaniżmu tal-ilmenti previst fl-Artikolu 9b tar-Regolament dwar l-OLAF.

Naturalment, dan huwa biss il-bidu. Baqa’ ħafna xi jsir biex il-funzjoni tal-Kontrollur issir mhux biss funzjoni stabbilita sew fl-arkitettura ġenerali tal-UE kontra l-frodi, iżda tkun ukoll funzjoni li tkompli ssaħħaħ it-trasparenza tal-OLAF u, fuq kollox, ir-responsabbiltà tiegħu.

Nawgura li dan ir-rapport annwali jservi ta’ introduzzjoni li tippreżenta l-ħidma tal-Kontrollur u li turi l-importanza tal-konformità mal-garanziji proċedurali.

Dejjem tiegħek,

Prof. Dr Julia LAFFRANQUE

Il-Kontrollur

Werrej

Werrej

| Daħla | 1 |
| --- | --- |

Daħla

| 1. | Il-Kontrollur fil-qosor | 4 |
| --- | --- | --- |

1.

Il-Kontrollur fil-qosor

| 2. | It-twaqqif tal-mekkaniżmu l-ġdid għall-ilmenti | 4 |
| --- | --- | --- |

2.

It-twaqqif tal-mekkaniżmu l-ġdid għall-ilmenti

| 2.1. | Dispożizzjonijiet ta’ implimentazzjoni | 4 |
| --- | --- | --- |

2.1.

Dispożizzjonijiet ta’ implimentazzjoni

| 2.2. | Aċċess għall-informazzjoni | 5 |
| --- | --- | --- |

2.2.

Aċċess għall-informazzjoni

| 3. | Bidu dinamiku għar-riżoluzzjoni tal-ilmenti | 5 |
| --- | --- | --- |

3.

Bidu dinamiku għar-riżoluzzjoni tal-ilmenti

| 3.1. | Ħarsa ġenerali lejn l-ilmenti fl-2022 | 5 |
| --- | --- | --- |

3.1.

Ħarsa ġenerali lejn l-ilmenti fl-2022

| 3.2. | Kif il-Kontrollur teżamina l-ilmenti | 8 |
| --- | --- | --- |

3.2.

Kif il-Kontrollur teżamina l-ilmenti

| 3.3. | L-ewwel pass: valutazzjoni tal-ammissibbiltà | 10 |
| --- | --- | --- |

3.3.

L-ewwel pass: valutazzjoni tal-ammissibbiltà

| 3.3.1. | Il-limiti ta’ żmien stabbiliti mir-Regolament dwar l-OLAF | 10 |
| --- | --- | --- |

3.3.1.

Il-limiti ta’ żmien stabbiliti mir-Regolament dwar l-OLAF

| 3.3.2. | Obbligi relatati mal-protezzjoni ta’ data personali | 11 |
| --- | --- | --- |

3.3.2.

Obbligi relatati mal-protezzjoni ta’ data personali

| 3.4. | Il-pass li jmiss: proċedura kontradittorja | 11 |
| --- | --- | --- |

3.4.

Il-pass li jmiss: proċedura kontradittorja

| 3.5. | Riżultati miksuba | 12 |
| --- | --- | --- |

3.5.

Riżultati miksuba

| 3.5.1. | Każijiet magħluqa | 12 |
| --- | --- | --- |

3.5.1.

Każijiet magħluqa

| 3.5.2 | Proposti ta’ soluzzjonijiet | 13 |
| --- | --- | --- |

3.5.2

Proposti ta’ soluzzjonijiet

| 4. | Relazzjonijiet mal-partijiet ikkonċernati | 13 |
| --- | --- | --- |

4.

Relazzjonijiet mal-partijiet ikkonċernati

| 5. | Appoġġ amministrattiv u legali | 14 |
| --- | --- | --- |

5.

Appoġġ amministrattiv u legali

| 6. | Komunikazzjoni mal-Kontrollur | 14 |
| --- | --- | --- |

6.

Komunikazzjoni mal-Kontrollur

1.   Il-Kontrollur fil-qosor

Il-Kontrollur fil-qosor

Il-funzjoni tal-garanziji proċedurali tal-Kontrollur ġiet stabbilita bir-Regolament emendat (UE, Euratom) Nru 883/2013 (ir-“Regolament dwar l-OLAF”) bil-għan li jiġu protetti l-garanziji proċedurali u d-drittijiet fundamentali tal-persuni kkonċernati mill-investigazzjonijiet li jwettaq l-Uffiċċju Ewropew Kontra l-Frodi (OLAF).

Persuna kkonċernata hija kwalunkwe persuna fiżika jew operatur ekonomiku ssuspettat li wettaq frodi, korruzzjoni jew xi attività illegali oħra li taffettwa l-interessi finanzjarji tal-Unjoni u li għalhekk huwa soġġett għal investigazzjoni mill-OLAF. L-ilmenti ppreżentati minn persuni li mhumiex persuni kkonċernati, inklużi xhieda u informaturi, jaqgħu barra mill-mandat tal-Kontrollur.

Il-Kontrollur jeżamina l-ilmenti ppreżentati minn persuni kkonċernati rigward il-konformità tal-OLAF mal-garanziji proċedurali u r-regoli applikabbli għall-investigazzjonijiet, b’mod partikolari r-rekwiżiti proċedurali u d-drittijiet fundamentali. Ir-rwol tiegħu ma huwiex li jissostitwixxi l-evalwazzjoni tal-OLAF b’dik tiegħu dwar kif għandha twettaq investigazzjoni, kif jiġu vvalutati l-provi u x’konklużjonijiet għandhom isiru. Meta jivvaluta l-ilmenti, il-Kontrollur jagħti attenzjoni partikolari lill-Karta tad-Drittijiet Fundamentali tal-Unjoni Ewropea (1), il-prinċipji ġenerali tad-dritt tal-UE u l-ġurisprudenza rilevanti tal-Qrati Ewropej.

persuni kkonċernati

il-konformità tal-OLAF mal-garanziji proċedurali u r-regoli applikabbli għall-investigazzjonijiet

1

Il-Kontrollur iwettaq il-kompiti tiegħu b’indipendenza sħiħa u ma jieħu struzzjonijiet mingħand ħadd fil-qadi ta’ dmirijietu. Peress li l-persuni kkonċernati ma jistgħux, fil-prinċipju, jitolbu rikors ġudizzjarju kontra atti jew ommissjonijiet tal-OLAF matul investigazzjoni, il-fatt li issa jistgħu jirrikorru għand il-Kontrollur isir ta’ importanza kbira. L-ilmentaturi jistgħu jikkuntattjaw lill-Kontrollur fl-iskadenzi preskritti biex ifittxu eżami indipendenti u bir-reqqa tal-ilmenti tagħhom. Jekk il-Kontrollur isib li ma seħħ l-ebda ksur, il-valutazzjoni tal-Kontrollur isservi bħala serħan il-moħħ li l-OLAF aġixxa f’konformità mar-regoli. Min-naħa l-oħra, jekk isib li l-OLAF kiser il-garanziji proċedurali jew in-normi li jirregolaw l-investigazzjonijiet, huwa jistiednu biex jieħu passi biex jikkoreġi s-sitwazzjoni. Minkejja dan, il-Kontrollur jista’ biss joħroġ rakkomandazzjoni lill-OLAF – ma jistax jimponi fuqu kors konkret ta’ azzjoni, u lanqas ma jista’ jinterferixxi fl-investigazzjoni tal-OLAF li tkun għaddejja.

b’indipendenza sħiħa

isservi bħala serħan il-moħħ

Fit-3 ta’ Mejju 2022, il-Kummissjoni Ewropea ħatret lil Dr Julia Laffranque bħala l-ewwel Kontrollur b’mandat li ma jiġġeddidx ta’ ħames snin. Dr Laffranque, imħallef tal-Qorti Suprema tal-Estonja u eks imħallef tal-Qorti Ewropea tad-Drittijiet tal-Bniedem, bdiet il-mandat tagħha f’Settembru 2022.

Dr Julia Laffranque

Is-Segretarjat tal-Kumitat ta’ Sorveljanza (“is-Segretarjat”) jipprovdi lill-Kontrollur b’kull appoġġ amministrattiv u ġuridiku meħtieġ.

2.   It-twaqqif tal-mekkaniżmu l-ġdid għall-ilmenti

It-twaqqif tal-mekkaniżmu l-ġdid għall-ilmenti

Waħda mill-ewwel prijoritajiet tal-Kontrollur kienet li jiġu stabbiliti l-arranġamenti legali u amministrattivi kollha meħtieġa biex jiġi żgurat li l-mekkaniżmu tal-ilmenti previst fl-Artikolu 9b tar-Regolament dwar l-OLAF ikun kompletament operattiv u biex tiġi ffaċilitata r-riżoluzzjoni tal-ilmenti ottima u adattata għaċ-ċittadini f’konformità mal-prinċipji ta’ amministrazzjoni tajba. Bl-appoġġ tas-Segretarjat, il-Kontrollur antiċipat kwistjonijiet relatati mal-ġestjoni tad-dokumenti, il-konformità mar-regoli dwar il-protezzjoni tad-data u l-komunikazzjoni mal-ilmentaturi. Jenħtieġ li jiġu enfasizzati żewġ kwistjonijiet speċifiċi peress li kienu ta’ importanza partikolari għall-istabbiliment tal-mekkaniżmu l-ġdid għall-ilmenti: (a) l-adozzjoni ta’ Dispożizzjonijiet ta’ Implimentazzjoni, u (b) l-aċċess għall-informazzjoni relatata mal-każijiet.

r-riżoluzzjoni tal-ilmenti ottima u adattata għaċ-ċittadini

data

2.1.   
  Dispożizzjonijiet ta’ implimentazzjoni

Dispożizzjonijiet ta’ implimentazzjoni

Filwaqt li r-Regolament dwar l-OLAF jipprovdi l-qafas ġenerali għall-ħolqien u t-tħaddim ta’ mekkaniżmu ġdid għall-ilmenti, ma jistabbilixxix regoli dettaljati għat-trattament tal-ilmenti. Minflok, l-Artikolu 9b(11) jagħti s-setgħa lill-Kontrollur li jadotta Dispożizzjonijiet ta’ Implimentazzjoni għat-trattament tal-ilmenti.

Fis-16 ta’ Novembru 2022, il-Kontrollur, wara li kkonsultat kemm lill-OLAF kif ukoll lill-Kumitat ta’ Sorveljanza (2), adottat Dispożizzjonijiet ta’ Implimentazzjoni (3). Id-Dispożizzjonijiet ta’ Implimentazzjoni ġew tradotti fil-lingwi uffiċjali kollha tal-UE u ppubblikati fil-Ġurnal Uffiċjali. Dawn huma disponibbli fil-paġna web tal-Kontrollur (4).

2

3

4

Id-Dispożizzjonijiet ta’ Implimentazzjoni jinkludu regoli dettaljati dwar kif jiġi ppreżentat ilment, kif isir skambju ta’ informazzjoni bejn il-partijiet, kif jiġu organizzati seduti ta’ smigħ, l-azzjonijiet differenti meħuda biex jissolva l-ilment, u r-relazzjonijiet tal-Kontrollur mal-OLAF u mal-Kumitat ta’ Sorveljanza. Id-Dispożizzjonijiet ta’ Implimentazzjoni jipprovdu wkoll kjarifika ta’ għadd ta’ kwistjonijiet li mhumiex indirizzati b’mod espliċitu mir-Regolament, bħal x’jiġri f’każijiet fejn ikun hemm proċedimenti legali paralleli jew meta lment iqajjem kwistjonijiet relatati mal-protezzjoni tad-data personali.

data

Dawn ir-regoli huma l-ewwel tentattiv biex jiġu antiċipati l-ħtiġijiet immedjati tal-funzjoni li għadha kif inħolqot. L-għan tagħhom huwa doppju: (i) li jipprovdu lill-ilmentaturi trasparenza u ċertezza legali dwar il-mekkaniżmu tal-ilmenti u l-proċeduri sewiti mill-Kontrollur; u (ii) li jistabbilixxu proċedura li tippermetti lill-Kontrollur ikun effiċjenti u effettiv filwaqt li jadotta approċċ għall-ilmenti bbażat fuq ir-riżultati. Hekk kif il-prattika tal-Kontrollur tevolvi, dawn ir-regoli jistgħu jiġu rieżaminati sabiex jirriflettu l-esperjenza miksuba u jindirizzaw kwistjonijiet li jirriżultaw mill-mekkaniżmu tal-ilmenti nnifsu.

trasparenza u ċertezza legali

effiċjenti u effettiv

2.2.   
  Aċċess għall-informazzjoni

Aċċess għall-informazzjoni

Ir-Regolament dwar l-OLAF jipprevedi li l-Kontrollur jenħtieġ li jkollu aċċess għall-informazzjoni kollha meħtieġa biex iwettaq dmirijietu. Dan jipprevedi wkoll li l-OLAF irid jikkomunika lill-Kontrollur l-informazzjoni kollha meħtieġa biex il-Kontrollur jivvaluta jekk l-ilment huwiex iġġustifikat, kif ukoll l-informazzjoni kollha meħtieġa biex jiġi solvut l-ilment u l-Kontrollur ikun jista’ joħroġ rakkomandazzjoni.

Minn stadju bikri, id-Direttur Ġenerali tal-OLAF esprima l-intenzjoni tiegħu li jiffaċilita l-ħidma tal-Kontrollur u li lilha u lill-membri tal-persunal rilevanti tas-Segretarjat jagħtihom aċċess elettroniku għall-fajls tal-każijiet tal-investigazzjonijiet soġġetti għal ilmenti għal perjodu ta’ żmien limitat, li jikkorrispondi fil-prinċipju għat-tul ta’ żmien massimu għat-trattament tal-ilmenti. Is-soluzzjoni li pprovda l-OLAF tagħti lill-Kontrollur aċċess privileġġat u mmirat u tippermetti lilha u lis-Segretarjat iwettqu l-kompiti tagħhom. Id-dettalji se jiġu stabbiliti f’arranġamenti ta’ ħidma futuri li għandhom jiġu miftiehma u ffirmati bejn il-Kontrollur u d-Direttur Ġenerali tal-OLAF.

aċċess privileġġat u mmirat

Għall-Kontrollur, l-aċċess privileġġat għall-fajl tal-każ tal-OLAF huwa ta’ importanza kbira biex l-ilmentaturi jiġu rassigurati li hija setgħet teżamina bir-reqqa l-fajl tal-każ, anki f’każijiet fejn parti mill-informazzjoni rilevanti hija kunfidenzjali u ma tistax tiġi divulgata lilhom (5).

l-ilmentaturi jiġu rassigurati

5

3.   Bidu dinamiku għar-riżoluzzjoni tal-ilmenti

Bidu dinamiku għar-riżoluzzjoni tal-ilmenti

L-opportunità għall-persuni kkonċernati li jippreżentaw ilmenti lill-Kontrollur saret realtà bid-dħul fis-seħħ tar-Regolament rivedut dwar l-OLAF. Madankollu, sakemm daħlu fis-seħħ l-arranġamenti istituzzjonali u amministrattivi kollha meħtieġa u l-Kontrollur bdiet taqdi dmirijietha, għadd sinifikanti ta’ lmenti (13) kienu diġà pendenti. Il-Kontrollur ħadet ħsieb li tittratta dawn l-ilmenti malajr, bir reqqa u b’mod professjonali. Ir-riżultat kien aktar minn sodisfaċenti. Il-Kontrollur għamlet valutazzjoni inizjali tal-ilmenti kollha fil-limitu ta’ żmien preskritt. Sa tmiem is-sena, kienet ikkonkludiet l-eżami ta’ sitt ilment u stiednet lill-OLAF sabiex isolvi parti minn ilment. F’dan il-perjodu qasir ħafna ta’ inqas minn erba’ xhur, il-Kontrollur kellha l-opportunità li tittratta kwistjonijiet legali interessanti u tibda twitti t-triq għal xi prinċipji relatati mal-mekkaniżmu tal-ilmenti.

3.1.   
  Ħarsa ġenerali lejn l-ilmenti fl-2022

Ħarsa ġenerali lejn l-ilmenti fl-2022

Fl-2022 il-Kontrollur irċeviet 14-il ilment: 13 mibgħuta lill-Kontrollur mill-OLAF u wieħed ippreżentat direttament lilha. L-ilmentaturi, kemm individwi kif ukoll entitajiet ġuridiċi (Illustrazzjoni 1), kienu persuni kkonċernati fl-investigazzjonijiet interni (6) u esterni tal-OLAF (7) (Illustrazzjoni 3). Il-maġġoranza tal-ilmenti ġew ippreżentati bl-Ingliż (Illustrazzjoni 2) minn avukati li kienu qed jaġixxu f’isem il-persuni kkonċernati (Illustrazzjoni 1).

6

7

Illustrazzjoni 1

Illustrazzjoni 1

Min ippreżenta l-ilmenti?

Min ippreżenta l-ilmenti?

Image 1

Illustrazzjoni 2

Illustrazzjoni 2

Lingwi li bihom ġew ippreżentati l-ilmenti

Lingwi li bihom ġew ippreżentati l-ilmenti

Image 2

Illustrazzjoni 3

Illustrazzjoni 3

It-tipi ta’ investigazzjonijiet tal-OLAF li sar ilment dwarhom

It-tipi ta’ investigazzjonijiet tal-OLAF li sar ilment dwarhom

Image 3

Fil-biċċa l-kbira, l-ilmentaturi invokaw ksur tal-garanziji proċedurali tagħhom skont l-Artikolu 9 tar-Regolament dwar l-OLAF u d-drittijiet fundamentali tagħhom skont il-Karta tad-Drittijiet Fundamentali (Illustrazzjoni 4). B’mod partikolari, huma lmentaw dwar (i) id-dritt li wieħed jinstema’ u l-eżerċizzju effettiv tad-dritt tagħhom li jippreżentaw osservazzjonijiet rigward fatti li jikkonċernawhom (l-Artikolu 9(4) tar-Regolament dwar l-OLAF), u (ii) id-dritt li l-kwistjonijiet li jirrigwardawhom jiġu ttrattati fi żmien raġonevoli (l-Artikolu 41 tal-Karta tad-Drittijiet Fundamentali). L-ilmentaturi ppreżentaw ukoll allegazzjonijiet dwar id-dritt tagħhom li jiġu infurmati (l-Artikolu 9(3) tar-Regolament dwar l-OLAF) u allegazzjonijiet ta’ ksur tal-prinċipji ta’ ġustizzja u imparzjalità (Illustrazzjoni 5). L-ilmentaturi lmentaw sa ċertu punt dwar ir-regoli applikabbli għall-investigazzjonijiet tal-OLAF (8) (Illustrazzjoni 6).

8

Illustrazzjoni 4

Illustrazzjoni 4

Is-suġġett tal-ilmenti

Is-suġġett tal-ilmenti

Image 4

Illustrazzjoni 5

Illustrazzjoni 5

Analiżi tal-allegazzjonijiet differenti rigward il-garanziji proċedurali

Analiżi tal-allegazzjonijiet differenti rigward il-garanziji proċedurali

Image 5

Illustrazzjoni 6

Illustrazzjoni 6

Analiżi tal-allegazzjonijiet rigward ir-regoli applikabbli għall-investigazzjonijiet

Analiżi tal-allegazzjonijiet rigward ir-regoli applikabbli għall-investigazzjonijiet

Image 6

3.2.   
  Kif il-Kontrollur teżamina l-ilmenti

Kif il-Kontrollur teżamina l-ilmenti

Il-Kontrollur tittratta l-ilmenti b’mod ġust, indipendenti u imparzjali. Il-proċedura, f’konformità mar-Regolament dwar l-OLAF u d-Dispożizzjonijiet ta’ Implimentazzjoni, tinkludi, essenzjalment, żewġ stadji: (i) valutazzjoni tal-ammissibbiltà, u (ii) skrutinju tas-sustanza u, jekk possibbli, proposta ta’ soluzzjonijiet.

ġust, indipendenti u imparzjali

Il-flowchart li ġejja tagħti deskrizzjoni taċ-ċiklu tal-ħajja ta’ lment quddiem il-Kontrollur.

Image 7

3.3.   
  L-ewwel pass: valutazzjoni tal-ammissibbiltà

L-ewwel pass: valutazzjoni tal-ammissibbiltà

Il-Kontrollur trid twettaq il-valutazzjoni preliminari tal-ilmenti fi żmien 10 ijiem tax-xogħol mid-data meta dawn jaslu sabiex tiddeċiedi dwar l-ammissibbiltà. Il-kundizzjonijiet huma stabbiliti fil-paragrafi 1 u 2 tal-Artikolu 9b tar-Regolament dwar l-OLAF, u fl-Artikolu 5 tad-Dispożizzjonijiet ta’ Implimentazzjoni. Fl-2022 il-Kontrollur ivvalutat l-ammissibbiltà tal-ilmenti pendenti kollha fil-limitu ta’ żmien preskritt. It-tliet ilmenti inammissibbli naqsu milli jikkonformaw mal-iskadenzi stabbiliti fl-Artikolu 9b(2) (9). Mill-11-il ilment ammissibbli, tlieta kienu parzjalment ammissibbli, peress li kienu jinkludu allegazzjonijiet li ġew ippreżentati tard jew kienu jikkonċernaw kwistjonijiet ta’ protezzjoni tad-data (Illustrazzjonijiet 7 u 8). Fil-każijiet kollha fejn instab li l-ilmenti jew l-allegazzjonijiet kienu inammissibbli, il-Kontrollur spjegat id-deċiżjoni tagħha lill-ilmentatur.

10 ijiem tax-xogħol

9

data

Illustrazzjoni 7

Illustrazzjoni 7

Ammissibbiltà

Ammissibbiltà

Image 8

*inklużi lmenti parzjalment ammissibbli

Illustrazzjoni 8

Illustrazzjoni 8

Raġunijiet għall-inammissibbiltà (inklużi 2 lmenti parzjalment ammissibbli)

Raġunijiet għall-inammissibbiltà (inklużi 2 lmenti parzjalment ammissibbli)

Image 9

3.3.1.   Il-limiti ta’ żmien stabbiliti mir-Regolament dwar l-OLAF

Il-limiti ta’ żmien stabbiliti mir-Regolament dwar l-OLAF

Waħda mill-ewwel kwistjonijiet, u barra minn hekk rikorrenti, li l-Kontrollur kellha tittratta kienet tirrigwarda l-iskadenzi biex jiġi ppreżentat ilment. Il-Kontrollur adottat approċċ li jfittex li jirrispetta kemm il-formulazzjoni kif ukoll l-iskop tad-dispożizzjonijiet rilevanti tar-Regolament dwar l-OLAF. L-Artikolu 9b(2) jipprevedi li l-ilmenti jridu jiġu ppreżentati fi żmien xahar minn meta l-ilmentatur isir jaf bil-fatti rilevanti li jikkostitwixxu allegat ksur tal-garanziji jew tar-regoli proċedurali msemmija fil-paragrafu 1 ta’ dak l-Artikolu, u jiddikjara li fi kwalunkwe każ, l-ilmenti jridu jiġu ppreżentati mhux aktar tard minn xahar wara li tingħalaq l-investigazzjoni.

Il-Kontrollur tifhem li r-raġuni għaliex ir-Regolament jipprevedi dawn l-iskadenzi qosra hija li tiġi ppreservata l-effettività tal-irwol tal-Kontrollur filwaqt li jiġu rispettati l-attivitajiet investigattivi tal-OLAF. Fi kliem ieħor, il-Kontrollur teħtieġ li tiġi infurmata dwar l-allegat ksur meta tkun għadha tista’ taġixxi u tipproponi soluzzjonijiet effettivi u sinifikanti li jistgħu jiġu implimentati mill-OLAF mingħajr ma jiġu kompromessi l-eżitu tal-investigazzjonijiet li jkunu għaddejjin jew il-progress ta’ xi proċedura ta’ segwitu li tkun infetħet fil-livell nazzjonali jew tal-UE biex jiġu implimentati r-rakkomandazzjonijiet maħruġa mill-OLAF. Min-naħa tal-ilmentatur, huwa daqstant importanti li wieħed ifittex rimedju fi stadju bikri u jevita li jaggrava l-impatt ta’ ksur potenzjali. Dawn huma r-raġunijiet għaliex hemm il-bżonn li persuna kkonċernata tippreżenta l-ilment ftit wara li ssir taf bil-fatti li wasslu għal ksur speċifiku. Pereżempju, jekk operatur ekonomiku jkun irid jilmenta dwar irregolaritajiet allegati matul verifika fuq il-post fil-bini tiegħu, jenħtieġ li jikkuntattja lill-Kontrollur fi żmien xahar wara li tintemm din l-attività investigattiva.

tipproponi soluzzjonijiet effettivi u sinifikanti

ifittex rimedju fi stadju bikri

Fir-rigward tal-investigazzjonijiet magħluqa, ir-Regolament dwar l-OLAF jistabbilixxi kundizzjoni addizzjonali aktar stretta u ċara ta’ ammissibbiltà: l-ilmenti jridu jiġu ppreżentati mhux aktar tard minn xahar wara li tingħalaq l-investigazzjoni, irrispettivament minn meta l-ilmentatur isir jaf bil-fatti rilevanti. Il-Kontrollur tqis li din il-kundizzjoni addizzjonali għal investigazzjonijiet magħluqa qiegħda hemm biex tiġi ppreservata mhux biss l-effettività ta’ kull proċedura ta’ segwitu fil-livell nazzjonali jew tal-UE, iżda wkoll l-effettività tar-rakkomandazzjonijiet u s-suġġerimenti tagħha stess għal soluzzjonijiet għall-ilmenti speċifiċi. Il-Kontrollur ma tistax tipproponi soluzzjoni utli għal każijiet li ma jkunux għadhom fl-ambitu ta’ kontroll tal-OLAF u li għalihom jista’ jkun hemm proċeduri għaddejjin quddiem l-awtoritajiet nazzjonali jew awtoritajiet oħra tal-UE. F’każijiet bħal dawn, il-Kontrollur tqis li l-persuni kkonċernati jistgħu jieħdu l-ilmenti tagħhom quddiem dawn l-awtoritajiet u jagħmlu użu mir-rimedji (ġudizzjarji jew amministrattivi) disponibbli.

l-effettività ta’ kull proċedura ta’ segwitu

3.3.2.   Ilmenti relatati mal-protezzjoni ta’ data personali

Ilmenti relatati mal-protezzjoni ta’ data personali

Ix-xogħol ta’ kuljum tal-OLAF jinvolvi l-ipproċessar ta’ ammonti kbar ta’ data personali, inkluża data sensittiva. L-OLAF jista’ jwettaq ukoll attivitajiet investigattivi li jistgħu jitqiesu bħala intrużivi għall-protezzjoni tad-data personali, bħal operazzjonijiet forensiċi diġitali. Għalhekk, mhuwiex sorprendenti li l-ilmentaturi qajmu allegazzjonijiet relatati mad-dritt tagħhom għall-protezzjoni tad-data personali tagħhom, kif iggarantit mill-Artikolu 8 tal-Karta tad-Drittijiet Fundamentali tal-UE u r-Regolament (UE) 2018/1725 (“ir-Regolament tal-UE dwar il-Protezzjoni tad-Data”) (10).

data

data

data

data

Data

10

Għalkemm il-mandat tal-Kontrollur jinkludi l-verifika tal-konformità tal-OLAF mad-drittijiet fundamentali, l-UE għandha awtorità superviżorja indipendenti, il-Kontrollur Ewropew għall-Protezzjoni tad-Data (KEPD), li għandu għadd ta’ responsabbiltajiet li jikkonċernaw id-drittijiet għall-privatezza u l-protezzjoni tad-data. L-Artikolu 52 tar-Regolament tal-UE dwar il-Protezzjoni tad-Data jipprevedi li l-KEPD huwa responsabbli għall-monitoraġġ u l-iżgurar tal-applikazzjoni ta’ dan ir-Regolament u ta’ kwalunkwe att ieħor tal-Unjoni relatat mal-protezzjoni tad-drittijiet u l-libertajiet fundamentali ta’ persuni fiżiċi fir-rigward tal-ipproċessar ta’ data personali minn istituzzjoni jew korp tal-UE. Peress li l-UE ħolqot korp speċjalizzat biex jiggarantixxi d-dritt fundamentali għall-protezzjoni tad-data personali, huwa f’idejn dan il-korp, jiġifieri l-KEPD, pjuttost milli l-Kontrollur li jittratta l-ilmenti dwar l-allegat ksur tar-regoli dwar il-protezzjoni tad-data. Skont dawn ir-regoli, kwalunkwe persuna tista’ tippreżenta lment mal-KEPD fi żmien sentejn mid-data li fiha tkun saret taf bil-fatti li fuqhom huwa bbażat l-ilment. Fl-interess tat-trasparenza, il-Kontrollur inkludiet dispożizzjoni korrispondenti fid-Dispożizzjonijiet ta’ Implimentazzjoni biex tirrifletti din id-diviżjoni tal-kompetenzi (11).

Data

data

Data

data

korp speċjalizzat biex jiggarantixxi d-dritt fundamentali għall-protezzjoni tad-data

data

11

Filwaqt li l-Kontrollur mhux se tittratta allegazzjonijiet li jikkonċernaw biss l-interpretazzjoni u l-applikazzjoni tar-Regolament tal-UE dwar il-Protezzjoni tad-Data, hija se tikkunsidra aspetti relatati mal-privatezza u l-protezzjoni tad-data meta tivvaluta l-konformità ġenerali tal-OLAF mal-garanziji proċedurali.

Data

data

3.4.   
  Il-pass li jmiss: proċedura kontradittorja

Il-pass li jmiss: proċedura kontradittorja

Wara li lestiet il-valutazzjoni preliminari, il-Kontrollur stiednet lill-OLAF biex jipprovdi l-fehmiet tiegħu dwar il-11-il ilment iddikjarati ammissibbli. F’għadd ta’ każijiet il-Kontrollur talbet informazzjoni addizzjonali mill-OLAF jew traduzzjoni kumplimentari tat-tweġibiet tal-OLAF fil-lingwa tal-ilment. Il-Kontrollur imbagħad bagħtet it-tweġibiet tal-OLAF lill-ilmentaturi u stednithom jikkummentaw dwar il-fehmiet tal-OLAF.

Bħala kwistjoni ta’ prinċipju, il-Kontrollur tagħmel ħilitha biex tagħti l-akbar effett possibbli lill-prinċipju ta’ proċedimenti kontradittorji. Għalhekk, kemm l-OLAF kif ukoll l-ilmentaturi ngħataw l-opportunità li jiddikjaraw il-każ tagħhom u jippreżentaw dokumentazzjoni ta’ sostenn. Fil-prinċipju, huma ġew infurmati wkoll dwar il-preżentazzjonijiet ta’ xulxin u setgħu jikkummentaw dwarhom. Minkejja dan, fi tliet każijiet debitament ġustifikati l-Kontrollur iddeċidiet li tidderoga minn dan il-prinċipju u tippermetti t-trattament kunfidenzjali tal-informazzjoni ppreżentata mill-OLAF f’konformità mal-Artikolu 7(2) tad-Dispożizzjonijiet ta’ Implimentazzjoni.

l-akbar effett possibbli lill-prinċipju ta’ proċedimenti kontradittorji

B’mod partikolari, il-Kontrollur applikat din id-dispożizzjoni għal ilmenti li jikkonċernaw it-tul ta’ żmien tal-investigazzjonijiet. F’dawn il-każijiet, biex jiġi vvalutat jekk it-tul ta’ żmien tal-investigazzjonijiet kienx raġonevoli, il-Kontrollur kellha tirċievi mingħand l-OLAF informazzjoni speċifika, komprensiva u dettaljata dwar l-attivitajiet investigattivi mwettqa u d-diversi elementi legali u fattwali li kellhom impatt fuq it-tul ta’ żmien tal-investigazzjonijiet. Fl-istess ħin, peress li l-ilmenti kienu jikkonċernaw investigazzjonijiet tal-OLAF li kienu għaddejjin, il-Kontrollur kienet konxja li l-fehmiet tal-OLAF ma setgħux sempliċement jiġu kkomunikati lill-ilmentaturi peress li dan seta’ jikkomprometti l-kunfidenzjalità u l-effiċjenza tal-investigazzjonijiet rilevanti. B’mod partikolari, kien hemm ir-riskju li jiġu żvelati l-metodi ta’ ħidma tal-OLAF jew l-OLAF ma jkunx jista’ jiġbor l-evidenza meħtieġa jew saħansitra tiġi pperikolata l-istrateġija investigattiva ġenerali f’investigazzjoni partikolari.

kienu għaddejjin

F’dawn il-każijiet, il-Kontrollur għalhekk qablet mal-OLAF li jipprovdi (i) verżjoni mhux kunfidenzjali tat-tweġibiet tal-OLAF biex tintbagħat lill-ilmentatur sabiex dan tal-aħħar ikun jista’ jifhem ir-raġunijiet li jirfdu l-aġir tal-OLAF u b’hekk ikun f’pożizzjoni li jikkontesta t-tweġiba tal-OLAF u jipprovdi kontroargumenti; u (ii) verżjoni kunfidenzjali u aktar dettaljata biex jiġu spjegati aktar ir-raġunijiet imressqa mill-OLAF fil-verżjoni mhux kunfidenzjali. Din is-soluzzjoni bbilanċjata ppermettiet li l-Kontrollur twettaq valutazzjoni bir-reqqa tal-każijiet rilevanti kollha filwaqt li tikkonforma mal-obbligu tagħha li tiggarantixxi l-kunfidenzjalità tal-investigazzjonijiet tal-OLAF. Għalkemm l-ilmentaturi mhumiex intitolati li jirċievu l-biċċiet kollha tal-informazzjoni, huma jistgħu jkunu fiduċjużi li l-Kontrollur wettqet eżami indipendenti u bir-reqqa tal-każ, speċjalment fid-dawl tal-aċċess privileġġat tagħha għall-fajl tal-każ.

valutazzjoni bir-reqqa

kunfidenzjalità tal-investigazzjonijiet tal-OLAF

fiduċjużi

3.5.   
  Riżultati miksuba

Riżultati miksuba

Fl-2022, mill-11-il ilment ammissibbli, il-Kontrollur ivvalutat il-merti ta’ erbgħa (Illustrazzjoni 9) u għalqet tlieta minnhom, wara li ma sabet l-ebda ksur tal-garanziji u d-drittijiet proċedurali tal-ilmentaturi. Fir-raba’ każ, hija sabet li l-OLAF kien kiser id-dritt tal-ilmentatur li jiġi infurmat skont l-Artikolu 9(3) tar-Regolament dwar l-OLAF. Għalhekk stiednet lill-OLAF biex jirriżolvi din il-parti tal-ilment. Mis-sebgħa lmenti ammissibbli pendenti l-oħra, ħamsa kienu fi stadju avvanzat u ġew konklużi fil-bidu tal-2023.

Illustrazzjoni 9

Illustrazzjoni 9

Ilmenti ammissibbli fl-2022

Ilmenti ammissibbli fl-2022

Image 10

3.5.1.   Każijiet magħluqa

Każijiet magħluqa

Fl-2022, il-Kontrollur ikkonkludiet l-eżami ta’ sitta minn 14-il ilment li waslu: tlieta ġew iddikjarati inammissibbli u tlieta ingħalqu, wara li rċeviet il-fehmiet tal-OLAF u tal-ilmentatur dwar il-kwistjonijiet li kienu qed jiġu eżaminati (Illustrazzjoni 10). Tnejn minn dawn il-każijiet kienu jikkonċernaw it-tul ta’ żmien tal-investigazzjonijiet li kienu oġġett tal-ilmenti. It-tielet każ kien jikkonċerna l-akkwist forensiku diġitali ta’ data u l-applikazzjoni tal-Linji Gwida tal-OLAF dwar il-Proċeduri Forensiċi Diġitali. Fit-tliet każijiet kollha, il-Kontrollur waslet għall-konklużjoni li l-OLAF kien aġixxa f’konformità mar-regoli fis-seħħ u ma kisirx il-garanziji proċedurali tal-ilmentaturi.

data

Illustrazzjoni 10

Illustrazzjoni 10

Każijiet magħluqa fl-2022

Każijiet magħluqa fl-2022

Image 11

3.5.2   Proposti ta’ soluzzjonijiet

Proposti ta’ soluzzjonijiet

Il-Kontrollur ħarġet l-ewwel stedina tagħha lill-OLAF biex isolvi lment. Il-każ kien jikkonċerna d-dritt li wieħed jiġi infurmat skont l-Artikolu 9(3) tar-Regolament dwar l-OLAF. Il-Kontrollur sabet li kien hemm ksur tad-dritt tal-ilmentatur li jiġi infurmat minnufih, peress li l-email li l-OLAF kien bagħat lill-ilmentatur biex tinformah li kien persuna kkonċernata qatt ma waslitlu. Il-Kontrollur irreferiet għall-ġurisprudenza stabbilita biex tindika li f’dak li jirrigwarda notifiki importanti, jenħtieġ li l-OLAF ikollu proċedura fis-seħħ biex jiżgura li dawn fil-fatt jaslu għand id-destinatarji previsti.

Madankollu, peress li l-ilmentatur fl-aħħar mill-aħħar ġie infurmat dwar l-istatus tiegħu bħala persuna kkonċernata u dwar id-drittijiet korrispondenti tiegħu, kull ma setgħet tagħmel il-Kontrollur kien li tistieden lill-OLAF biex itejjeb il-prattika tiegħu u ma jħallix li sitwazzjonijiet bħal dawn iseħħu fil-futur. Għalhekk, stiednet lill-OLAF biex jieħu l-passi kollha meħtieġa biex jiżgura li l-mezzi ta’ komunikazzjoni użati fil-futur ikunu jippermettu li l-persuni kkonċernati jsiru jafu bl-informazzjoni skont l-Artikolu 9(3) tar-Regolament dwar l-OLAF.

istatus

itejjeb il-prattika tiegħu u ma jħallix li sitwazzjonijiet bħal dawn iseħħu fil-futur

F’Jannar 2023, fit-tweġiba tiegħu lill-Kontrollur, id-Direttur Ġenerali tal-OLAF irrikonoxxa l-ħtieġa li jittejbu l-prattiki tal-OLAF u li jiġi żgurat li problemi simili ma jseħħux fil-futur. Għas-sodisfazzjon tal-Kontrollur, id-Direttur Ġenerali tal-OLAF ħa impenn inkondizzjonat li jieħu azzjoni biex isolvi l-kwistjoni, u fit-13 ta’ Frar 2023 adotta “Struzzjonijiet dwar il-mezzi ta’ notifika li għandhom jintużaw fil-korrispondenza mal-persuni kkonċernati”. Dawn l-istruzzjonijiet huma obbligatorji għall-persunal tal-OLAF.

impenn inkondizzjonat

Struzzjonijiet dwar il-mezzi ta’ notifika li għandhom jintużaw fil-korrispondenza mal-persuni kkonċernati

4.   Relazzjonijiet mal-partijiet ikkonċernati

Relazzjonijiet mal-partijiet ikkonċernati

Matul l-ewwel xhur tal-mandat tagħha, il-Kontrollur fittxet li tistabbilixxi relazzjonijiet ta’ ħidma produttivi bbażati fuq il-fiduċja reċiproka u l-kooperazzjoni tajba mal-interlokutur ewlieni tagħha, id-Direttur Ġenerali tal-OLAF. Fil-25 ta’ Ottubru 2022, il-Kontrollur iltaqgħet mas-Sinjur Ville Itälä. Huma kellhom diskussjoni preliminari dwar il-metodi ta’ ħidma u qablu dwar il-bżonn li jiġu adottati arranġamenti ta’ ħidma formali.

id-Direttur Ġenerali tal-OLAF

Fil-15 ta’ Novembru 2022, il-Kontrollur ġiet mistiedna għal-laqgħa plenarja tal-Kumitat ta’ Sorveljanza, fejn irringrazzjat lill-membri tal-Kumitat għall-iskambji produttivi fil-qafas tal-adozzjoni tad-Dispożizzjonijiet ta’ Implimentazzjoni tagħha. Iddiskutew ukoll kwistjonijiet ta’ interess komuni.

Kumitat ta’ Sorveljanza

Fl-2023, il-Kontrollur se tagħmel ħilitha biex iżżomm relazzjonijiet tajbin mad-diversi partijiet li joperaw fix-xenarju tal-UE kontra l-frodi, l-integrità u l-obbligu ta’ rendikont u biex tiltaqa’ ma’ aktar partijiet ikkonċernati.

Image 12

Laqgħa ta’ kortesija mad-Direttur Ġenerali tal-OLAF, is-Sur Ville Itälä

5.   Appoġġ amministrattiv u legali

Appoġġ amministrattiv u legali

Bil-ħsieb tal-użu effiċjenti tar-riżorsi, ir-Regolament dwar l-OLAF inkariga lis-Segretarjat tal-Kumitat ta’ Sorveljanza bil-kompiti li jipprovdi appoġġ legali u amministrattiv lill-Kontrollur. Barra minn hekk, din l-għażla hija ġġustifikata mill-komplementarjetà tal-missjonijiet u mill-għan komuni segwit mill-Kontrollur u mill-Kumitat ta’ Sorveljanza. Il-preżenza tas-Segretarjat tiżgura l-kontinwità, il-komunikazzjoni mingħajr xkiel u l-kooperazzjoni armonjuża kemm mal-ilmentaturi kif ukoll mal-OLAF. Tim iddedikat ta’ persunal bi kwalifiki għoljin fis-Segretarjat, taħt id-direzzjoni tal-Kap tas-Segretarja, ipprovda pariri u assistenza siewja lill-Kontrollur u b’rispett għas-segretezza u l-kunfidenzjalità professjonali.

6.   Komunikazzjoni mal-Kontrollur

Komunikazzjoni mal-Kontrollur

Bl-email:

Bl-email:

OLAF-FMB-Controller-Procedural-Guarantees@ec.europa.eu

Bil-posta:

Bil-posta

| Controller of Procedural Guarantees/Secretariat of the Supervisory Committee of OLAF |
| --- |
| Rue Joseph II, 30 |
| 1049 Bruxelles/Brussel |
| BELGIQUE/BELGIË |

Controller of Procedural Guarantees/Secretariat of the Supervisory Committee of OLAF

Rue Joseph II, 30

1049 Bruxelles/Brussel

BELGIQUE/BELGIË

Online:

Online:

https://supervisory-committee-olaf.europa.eu/controller-procedural-guarantees_en

---

(1)  ĠU C 326, 26.10.2012, p. 391.

1

(2)  L-Artikolu 9b(11) jeżiġi li l-Kontrollur jikkonsulta formalment lill-Kumitat ta’ Sorveljanza qabel ma jadotta dispożizzjonijiet ta’ implimentazzjoni. Il-Kontrollur ikkonsultat ukoll lill-OLAF, għalkemm ma kinitx legalment obbligata tagħmel dan, fi spirtu ta’ fiduċja reċiproka u kooperazzjoni tajba.

2

(3)  Id-Deċiżjoni tal-Kontrollur ta’ garanziji proċedurali li tadotta dispożizzjonijiet ta’ implimentazzjoni għat-trattament tal-ilmenti 2022/C 494/07 (ĠU C 494, 28.12.2022, p. 17).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  Ara l-punt 3.4 hawn taħt.

5

(6)  L-Artikolu 4 tar-Regolament dwar l-OLAF.

6

(7)  L-Artikolu 3 tar-Regolament dwar l-OLAF.

7

(8)  Dawn jinkludu regoli dwar kif l-OLAF iwettaq id-diversi attivitajiet investigattivi tiegħu. Dawn jinsabu f’diversi testi, fosthom ir-Regolament dwar l-OLAF, ir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolaritajiet oħra (ĠU L 292, 15.11.1996, p. 2), il-Linji Gwida dwar l-investigazzjonijiet għall-persunal tal-OLAF (GIPs), u l-Linji Gwida dwar il-Proċeduri Forensiċi Diġitali għall-Persunal tal-OLAF.

8

(9)  Il-limiti ta’ żmien stabbiliti fl-Artikolu 9b(2) huma spjegati fil-paragrafu 3.3.1.

9

(10)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

10

data

data

(11)  L-Artikolu 5(3) tad-Dispożizzjonijiet ta’ Implimentazzjoni jipprevedi li “Il-Kontrollur għandu jiddikjara wkoll inammissibbli kwalunkwe lment li jqajjem kwistjonijiet li jaqgħu taħt il-kompetenza tal-Kontrollur Ewropew għall-Protezzjoni tad-Data (KEPD), jiġifieri lmenti relatati mal-applikazzjoni tar-Regolament (UE, Euratom) 2018/1725 u r-rispett tad-dritt fundamentali għall-protezzjoni tad-data personali.”

11

Data

data

---